Í lok síðasta árs , rúmum fimm árum eftir bankahrun og setningu gjaldeyrishafta , áttu Íslendingar enn tæpa 1.500 milljarða króna í erlendri fjármunaeign . Um er að ræða annaðhvort eigið fé eða lánveitingar á milli aðila í sömu eigu . Þetta kemur fram í nýjum hagtölum Seðlabanka Íslands um beina fjármunaeign íslenskra aðila erlendis sem birtar voru í júní . Á meðal þess sem kemur fram í tölunum er að íslenskir aðilar eigi 28,5 milljarða króna eignir á Bresku Jómfrúareyjum , nánar tiltekið á Tortóla-eyju klasans . Eignir Íslendinga þar hafa snaraukist að raunvirði síðan fyrir hrun , en í árslok 2007 áttu þeir 8,4 milljarða króna á eyjunum . Gengisfall krónunnar skýrir aukninguna að einhverju leyti . Við tökum hlutverk okkar sem fjölmiðill í þjónustu almennings alvarlega .